
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1986 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός αποζημίωσης των πληγέντων από τις 
πλημμύρες της 28ης και 29ης Νοεμβρίου 2016 σε 
περιοχές του Δήμου Λέσβου της Περιφερειακής 
Ενότητας Λέσβου της Περιφέρειας Βορείου Αιγαίου 

2 Τροποποίηση της αριθ. ΠΟΛ 1130/04.08.2017 
(Β' 3087) απόφασης Διοικητή ΑΑΔΕ «Καθορισμός 
της αρμόδιας κατ' ανάθεση αρχής της Ανεξάρτη¬ 
της Αρχής Δημοσίων Εσόδων δυνάμει της παρ. 5 
του άρθρου 5 του ν. 4170/2013 (Α' 163) και της 
παρ. 1 του άρθρου δεύτερου του ν. 4428/2016 
(Α' 190), και εξειδίκευση των υποχρεώσεων 
των Δηλούντων Ελληνικών Χρηματοπιστωτι¬ 
κών Ιδρυμάτων ως προς το χρόνο και τον τρόπο 
υποβολής των στοιχείων και λοιπών θεμάτων 
σχετικά με την αυτόματη ανταλλαγή πληροφο¬ 
ριών χρηματοοικονομικών λογαριασμών δυνά¬ 
μει της περίπτ. Γ' της παρ. 7 του άρθρου 9 του ν. 
4170/2013 και της παρ. 5 του άρθρου πέμπτου 
του ν. 4428/2016.», όπως τροποποιήθηκε με την 
αριθ. ΠΟΛ 1140/14.09.2017 (Β' 3254) απόφαση 
Διοικητή ΑΑΔΕ και ισχύει. 


ΑΠΟΦΑΣΕΙΣ 

Αριθμ. ΔΧΠ 0001389 Ε Ξ 2018/Χ.Π. 1171 (1) 

Καθορισμός αποζημίωσης των πληγέντων από 
τις πλημμύρεςτης 28ης και 29ης Νοεμβρίου 2016 
σε περιοχές του Δήμου Λέσβου της Περιφερει¬ 
ακής Ενότητας Λέσβου της Περιφέρειας Βορεί¬ 
ου Αιγαίου 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ - ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Τις διατάξειςτου άρθρου 36 και ιδίωςτηςπαρ. 2 του 
ν. 2459/1997 (Α' 17) «Κατάργηση φορολογικών απαλλα¬ 
γών και άλλες διατάξεις». 

2. Τις διατάξεις του άρθρου 10 του ν. 2576/1998 (Α' 
25) «Βελτίωση των διαδικασιών για την ανάθεση της 


κατασκευής των δημοσίων έργων και άλλες διατάξεις», 
όπως τροποποιήθηκε με τις διατάξεις του άρθρου 84 
του ν. 4313/14 (Α' 261) «Ρυθμίσεις θεμάτων Μεταφο¬ 
ρών, Τηλεπικοινωνιών και Δημοσίων Έργων και άλλες 
διατάξεις» και ισχύει. 

3. Τις διατάξεις των άρθρων 20,23,77,78,79 και 80 του 
ν. 4270/2014 (Α' 143) «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ)-δημόσιο λογιστικό και άλλες διατάξεις», όπως τρο¬ 
ποποιήθηκε με το ν. 4337/2015 (Α' 129) και ισχύει. 

4. Τις διατάξεις των άρθρων 41 παρ. 1 και 5,47 παρ. 3, 
και 90 του άρθρου πρώτου του π.δ. 63/2005 (Α' 98) «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα». 

5. α) Τις διατάξεις των άρθρων 2, 3 και 5 του π.δ. 70/ 
2015 (Α' 114) «Ανασύσταση και μετονομασία Υπουργεί¬ 
ων, μεταφορά της Γενικής Γραμματείας Βιομηχανίας». 

β) Τις διατάξεις των άρθρων 2 και 4 του π.δ. 123/2016 
(Α' 208) «Ανασύσταση και μετονομασία του Υπουργείου 
Διοικητικής Μεταρρύθμισης και Ηλεκτρονικής Διακυ¬ 
βέρνησης, ανασύσταση του Υπουργείου Τουρισμού, 
σύσταση Υπουργείου Μεταναστευτικής Πολιτικής και 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
καιΤουρισμού και Υποδομών, Μεταφορών και Δικτύων». 

γ)Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

δ) Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

ε) Τις διατάξεις του άρθρου 8 του π.δ. 113/2010 (Α' 
194) «Ανάληψη υποχρεώσεων από τους Διατάκτες». 

6. α) Την υπ' αριθ. Υ197/16-11-2016 (3722/Β7 
17-11-2016) απόφαση του Πρωθυπουργού «Ανάθεση 
αρμοδιοτήτων στον Αναπληρωτή Υπουργό Οικονομί¬ 
ας και Ανάπτυξης, Αλέξανδρο Χαρίτση», όπως τροπο¬ 
ποιήθηκε με τις υπ’ αριθ. Υ226/27-12-2016 (4233/Β7 
28-12-2016) και Υ12/14-3-2018 (978/Β719-3-2018) απο¬ 
φάσεις του Πρωθυπουργού. 

β) Την υπ' αριθ. Υ173 (3610/Β /4-11-2016) απόφαση 
του Πρωθυπουργού «Σύσταση θέσεων Αναπληρωτών 
Υπουργών και Υφυπουργών». 

7. Το π.δ. 142/2017 (Α' 181) «Οργανισμός Υπουργείου 
Οικονομικών». 

8. Το π.δ. 147/2017 (Α' 192) «Οργανισμός του Υπουρ¬ 
γείου Οικονομίας και Ανάπτυξης». 

9. Το π.δ. 123/2017 (Α' 151) «Οργανισμόςτου Υπουρ¬ 
γείου Υποδομών και Μεταφορών». 

10. Τις διατάξεις του άρθρου 17, παρ. 2, του ν. 4038/ 
2012 (Α' 14) «Επείγουσες ρυθμίσεις που αφορούν την 
εφαρμογή του μεσοπρόθεσμου πλαισίου δημοσιονο¬ 
μικής στρατηγικής 2012-2015». 

11. Την υπ' αριθ. 20725/Β.979/10-05-2011 (1207/Β7 
14-06-2011) απόφαση του Υπουργού Οικονομικών «Κα¬ 
θορισμός διαδικασιών για την εφαρμογή των διατάξεων 
του άρθρου 36του νόμου 2459/1997», όπωςτροποποι- 
ήθηκε με την υπ’ αριθ. Γ.Δ.Ο.Π. 0000811ΕΞ2017/24-05- 
2017 (1927/Β72-6-2017) απόφαση του Υπουργού Οι¬ 
κονομικών. 

12. Το ν. 3861 /2010 (112 Α') «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο "Πρόγραμμα Διαύγεια" και άλλες δι¬ 
ατάξεις» και το ν. 3469/2006 (131 Α') «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις». 

13. Την υπ' αριθ. 854/4-12-2014 απόφαση του Υφυ¬ 
πουργού Ανάπτυξης και Ανταγωνιστικότητας «Ορισμός 
αρμοδιοτήτων της Γενικής Γραμματείας Βιομηχανίας για 
την υλοποίηση της Τεχνικής Υποστήριξης Εφαρμογής 
και του άρθρου 36 του ν. 2459/1997». 

14. α) Την παράγραφο 2β του αρ. 107 της Συνθήκης 
για τη λειτουργία της Ευρωπαϊκής Ένωσης (επίσημη 
εφημερίδα της Ευρωπαϊκής Ένωσης 0326/26-10-2012) 
σύμφωνα με την οποία «Συμβιβάζονται με την εσωτερι¬ 
κή αγορά οι ενισχύσεις για την επανόρθωση ζημιών που 
προκαλούνται από θεομηνίες ή άλλα έκτακτα γεγονότα». 

β) Τον Κανονισμό αριθ. 651/2014 της Επιτροπής της 
17ης Ιουνίου 2014 για την κήρυξη ορισμένων κατηγορι¬ 
ών ενισχύσεων ως συμβατών με την εσωτερική αγορά, 
κατ' εφαρμογή των άρθρων 107 και 108 της Συνθήκης 
για τη λειτουργία της Ευρωπαϊκής Ένωσης (ΕΕ Ε 187 της 
26ης/6/2014 σελ. 1), και ιδίως τα άρθ. 7, 9,11,12 και 50 
αυτού. 

γ) Τον ορισμό της «Επιχείρησης» σύμφωνα με το άρ¬ 
θρο 1 του Παραρτήματος I του Κανονισμού 651/2014 
«Επιχείρηση θεωρείται κάθε οντότητα, ανεξάρτητα από 
τη νομική της μορφή, που ασκεί οικονομική δραστηρι¬ 
ότητα. Σε αυτές περιλαμβάνονται ειδικότερα αυτοαπα¬ 
σχολούμενα άτομα και οικογενειακές επιχειρήσεις που 
ασκούν βιοτεχνική ή άλλη δραστηριότητα, καθώς και 
προσωπικές εταιρείες ή ενώσεις προσώπων που ασκούν 
τακτικά μια οικονομική δραστηριότητα». 

15. Την αριθ. οικ. 3648/387/30-3-2012 (985/Β7 
30-03-2012) απόφαση του Αναπληρωτή Υπουργού Ανά¬ 
πτυξης, Ανταγωνιστικότητας και Ναυτιλίας «Εκχώρηση 
αρμοδιοτήτων για το έργο «Επιχορήγηση επιχειρήσεων 
που έχουν πληγεί από πλημμύρες και λοιπές θεομηνί¬ 
ες εκτός σεισμών» άρθρο 36 του ν. 2459 (ΦΕΚ 17/Α7 
18-2-1997)». 

16. Την υπ' αριθ. ΔΑΕΦΚ ΚΕ/854/Α325/14-11-2017 
(4224/Β701 -12-2017) κοινή υπουργική απόφαση των 
Υπουργών Εσωτερικών-Οικονομίας και Ανάπτυξης - Οι¬ 
κονομικών - Υποδομών και Μεταφορών, με την οποία 


οριοθετούνται μεταξύ άλλων και περιοχές του Δήμου 
Λέσβου της Περιφερειακής Ενότητας Λέσβου της Περι¬ 
φέρειας Βορείου Αιγαίου, που επλήγησαν από τις πλημ¬ 
μύρες της 28ης και 29ης Νοεμβρίου 2016. 

17. Την υπ' αριθ. 938/ΑΖ11/15-4-1998 εγκύκλιο του 
Υπουργείου Περιβάλλοντος, Χωροταξίας και Δημ. Έρ¬ 
γων «Αποκατάσταση ζημιών κτιρίων που επλήγησαν από 
πλημμύρες, πυρκαγιές και κατολισθήσεις». 

18. Το υπ' αριθ. πρωτ. 12350/50/26-03-2018 έγγραφο 
της Αυτοτελούς Διεύθυνσης Πολιτικής Προστασίας της 
Περιφέρειας Βορείου Αιγαίου. 

19. Την ανάγκη υποστήριξης των επιχειρήσεων που 
είναι εγκατεστημένες και λειτουργούν σε περιοχές του 
Δήμου Λέσβου της Περιφερειακής Ενότητας Λέσβου της 
Περιφέρειας Βορείου Αιγαίου, που υπέστησαν ζημιές 
από τις πλημμύρες της 28ης και 29ης Νοεμβρίου 2016. 

20. Το γεγονός ότι, από τις διατάξεις της παρούσας, 
προκαλείται δαπάνη ύψους 128.000,00 ευρώ περίπου, 
σε βάρος του Προϋπολογισμού Δημοσίων Επενδύσεων 
του Υπουργείου Οικονομίας και Ανάπτυξης (ΣΑΕ 027/0- 
ΚΩΔ. ΕΡΓΟΥ ΠΔΕ 2012ΣΕ02700000-Τομέας Βιομηχανίας- 
Βιοτεχνίας). Η ανωτέρω δαπάνη εμπίπτει στις διατάξεις 
του Κανονισμού αριθ. 651/2014 της Επιτροπής της 17ης 
Ιουνίου 2014, αποφασίζουμε: 

Άρθρο μόνο 

1. Παρέχεται επιχορήγηση για την αντιμετώπιση των 
ζημιών που προκλήθηκαν από τις πλημμύρες της 28ης 
και 29ης Νοεμβρίου 2016 σε περιοχές του Δήμου Λέ¬ 
σβου της Περιφερειακής Ενότητας Λέσβου της Περι¬ 
φέρειας Βορείου Αιγαίου, οι οποίες έχουν οριοθετηθεί 
με την υπ' αριθ. ΔΑΕΦΚ ΚΕ/854/Α325/14-11 -2017 κοινή 
υπουργική απόφαση των Υπουργών Εσωτερικών - Οι¬ 
κονομίας και Ανάπτυξης - Οικονομικών - Υποδομών και 
Μεταφορών, σε βιομηχανικές και βιοτεχνικές μονάδες, 
εμπορικά καταστήματα, άλλες επιχειρήσεις και μη κερ¬ 
δοσκοπικού χαρακτήρα φορείς, όπως αυτές ορίζονται 
στο άρθρο 36 του ν. 2459/1997. 

2. Η επιχορήγηση παρέχεται για την αντιμετώπιση 
ζημιών των επιχειρήσεων οι οποίες έχουν καταγραφεί 
από την αρμόδια Επιτροπή εντοπισμού, καταγραφής και 
αποτίμησης ζημιών της Περιφέρειας και αφορούν σε κτι- 
ριακές εγκαταστάσεις, μηχανολογικό εξοπλισμό, πρώτες 
ύλες, εμπορεύματα και φορτηγά αυτοκίνητα δημόσιας 
και ιδιωτικής χρήσης, τα οποία κατεγράφησαν από την 
αρμόδια Επιτροπή ως ολοσχερώς κατεστραμμένα από 
τις πλημμύρες. Επιλέξιμες είναι μόνο οι δαπάνες όπως 
αυτές ορίζονται στο άρθρο 50 παρ. 4 του Κανονισμού 
651/2014. 

3. Η επιχορήγηση συνίσταται σε δωρεάν χρηματική 
ενίσχυση του Δημοσίου και είναι ίση με το 30% του συ¬ 
νόλου της κατά περίπτωση εκτιμηθείσας ζημίας, από την 
αρμόδια Επιτροπή εντοπισμού, καταγραφής και αποτί¬ 
μησης ζημιών της Περιφέρειας. Οι χρηματικές ενισχύσεις 
χορηγούνται βάσει του Κανονισμού 651/2014, εφόσον 
πληρούνται όλες οι προβλεπόμενες προϋποθέσεις. 

4. Η επιχορήγηση καταβάλλεται εντός τεσσάρων (4) 
ετών από την εκδήλωση του γεγονότος, σύμφωνα με το 
άρθρο 50 παρ. 3 του Κανονισμού 651/2014. 




Τεύχος Β' 1986/01.06.2018 

5. Σε περίπτωση που η δικαιούχος ενιαία επιχείρηση 
λάβει συνολική επιχορήγηση άνω των ορίων που τίθε¬ 
νται στο άρθρο 9 του Κανονισμού 651/2014, η αρμόδια 
για τον σκοπό αυτόν Υπηρεσία δημοσιεύει, τις πληρο¬ 
φορίες που αναφέρονται στο Παράρτημα III του εν λόγω 
Κανονισμού, σε εμπεριστατωμένο δικτυακό τόπο της Ευ¬ 
ρωπαϊκής Επιτροπής για τις κρατικές ενισχύσεις (Ριΐΐρε:// 
ννθόςΒΐθ.θε.θυΓορΒ.θυ/εοηηρθΐίΐίοη/ΐΓΒηερθΓθηεγ/ 
ρυόΙίς/5θ3ΓεΐΊ/Ριοιτΐθ/), για λόγους διαφάνειας, το αργό¬ 
τερο εντός έξι (6) μηνών από την ημερομηνία έγκρισης 
χορήγησης της Στεγαστικής Συνδρομής, κατά τα προ- 
βλεπόμενα στην υποπαράγραφο Β11 του ν. 4152/2013, 
όπως ισχύει μετά την τροποποίηση του με το άρθρο 44 
τουν. 4438/2016. 

6. Η επιχορήγηση καταβάλλεται στους δικαιούχους 
από την Γενική Διεύθυνση Οικονομικών Υπηρεσιών 
του Υπουργείου Οικονομίας και Ανάπτυξης, μετά από 
προσκόμιση των κάτωθι εγγράφων στην Διεύθυνση 
Βιομηχανικής Πολιτικής της Γενικής Γραμματείας Βιο¬ 
μηχανίας του Υπουργείου Οικονομίας και Ανάπτυξης, η 
οποία καθορίζει με σχετικό έγγραφο της προς την Πε¬ 
ριφερειακή Ενότητα το χρόνο έναρξης συλλογής των 
δικαιολογητικών: 

α) Βεβαίωση της αρμόδιας Περιφέρειας στην οποία 
αναγράφεται η επωνυμία, το ΑΦΜ της επιχείρησης, η 
ζημία που υπέστη αναλυτικά ανά κατηγορία και συνολι¬ 
κά, καθώς και αναφορά περί εγκατάστασης και άσκησης 
νόμιμης δραστηριότητας της επιχείρησης εντός της ζώ¬ 
νης οριοθέτησης, δηλ. Δήμο και Δημοτικό Διαμέρισμα. 

β) Πρακτικό εκτίμησης ζημιών, υπογεγραμμένο από 
την αρμόδια Επιτροπή καταγραφής και εκτίμησης ζη¬ 
μιών. 

γ) Βεβαίωση της Διεύθυνσης Αποκατάστασης Επιπτώ¬ 
σεων Φυσικών Καταστροφών της Γενικής Γραμματείας 
Υποδομών του Υπουργείου Υποδομών και Μεταφορών, 
με την οποία βεβαιώνεται ότι δεν έχει εγκριθεί δωρεάν 
κρατική αρωγή για τις ίδιες ζημιές κτισμάτων με βάση 
το άρθρο 10 του ν. 2576/1998, όπως τροποποιήθηκε με 
το άρθρο 84 του ν. 4313/2014 και ισχύει, ούτε εκκρεμεί 
σε αυτήν σχετική αίτηση. 

δ) Υπεύθυνη Δήλωση ότι ο δικαιούχος δεν αποζημι¬ 
ώνεται από άλλον φορέα για τις ζημιές της παρ. 2 του 
παρόντος άρθρου. Ζημιές οι οποίες καλύπτονται από 
ασφαλιστήριο συμβόλαιο, αποζημιώνονται μόνο κατά 
το μέρος που υπερβαίνουν το ποσό που εισπράχθηκε 
από την ασφαλιστική εταιρεία, το άθροισμα των οποίων 
(ασφαλιστηρίου συμβολαίου και επιχορήγησης), δεν θα 
πρέπει να υπερβαίνει το 100% της εκτιμηθείσας ζημίας. 

ε) Βεβαίωση της ασφαλιστικής εταιρίας στην οποία 
εμφανίζεται το συνολικό ύψος αποζημίωσης που έλαβε 
ή πρόκειται να λάβει ο δικαιούχος ή άλλως Υπεύθυνη 
Δήλωση του δικαιούχου περί μη ύπαρξης ασφαλιστικού 
συμβολαίου με βεβαιωμένο το γνήσιο της υπογραφής. 

στ) Πιστοποιητικό πρωτοδικείου, των τελευταίων 30 
ημερών, περί μη πτώχευσης, 
ζ) Γενικό Πιστοποιητικό από το Γ.Ε.Μ.Η. 
η) Πιστοποιητικό ισχύουσαςεκπροσώπησηςτης εται¬ 
ρείας από το Γ.Ε.Μ.Η. 


θ) λοιπά δικαιολογητικά εκταμίευσης όπως προβλέ- 
πονται στο άρθρο 3 παρ. 3 περ. θ της υπ' αριθ. 20725/ 
Β.979/10-05-2011 υπουργικής απόφασης, όπως ισχύει, 
και εξειδικεύονται από την Δ/νση Βιομηχανικής Πολιτι¬ 
κής της Γενικής Γραμματείας Βιομηχανίας του Υπουρ¬ 
γείου Οικονομίας και Ανάπτυξης, η οποία τηρεί όλα τα 
ανωτέρω δικαιολογητικά για δέκα έτη από την ημερο¬ 
μηνία καταβολής της επιχορήγησης. 

7. Η βεβαίωση περί του ύψους των ζημιών παρέχεται 
από την αρμόδια Υπηρεσία της Περιφέρειας με βάση 
τις ζημιές που κατέγραψαν οι αρμόδιες πρωτοβάθμιες ή 
δευτεροβάθμιες επιτροπές. Από το ύψος της εκτιμηθεί- 
σας ζημίας αφαιρείται τυχόν ασφαλιστική αποζημίωση 
που έλαβε ή πρόκειται να λάβει ο δικαιούχος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου2018 

Οι Υπουργοί 

Αναπληρωτής Υπουργός 

Οικονομίας και Ανάπτυξης Οικονομικών 

ΑΛΕΞΑΝΔΡΟΣ ΧΑΡΙΤΣΗΣ ΕΥΚΛΕΙΔΗΣ ΤΣΑΚΑΛΩΤΟΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Αριθμ. ΠΟΑ. 1102 (2) 

Τροποποίηση της αριθ. ΠΟΛ 1130/04.08.2017 
(Β’ 3087) απόφασης Διοικητή ΑΑΔΕ «Καθορι¬ 
σμός της αρμόδιας κατ' ανάθεση αρχής της 
Ανεξάρτητης Αρχής Δημοσίων Εσόδων δυνά¬ 
μει της παρ. 5 του άρθρου 5 του ν. 4170/2013 
(Α' 163) καιτηςπαρ. 1 του άρθρου δεύτερου του 
ν. 4428/2016 (Α' 190), και εξειδίκευση των υπο¬ 
χρεώσεων των Δηλούντων Ελληνικών Χρηματο¬ 
πιστωτικών Ιδρυμάτων ως προς το χρόνο και τον 
τρόπο υποβολής των στοιχείων και λοιπών θεμά¬ 
των σχετικά με την αυτόματη ανταλλαγή πληρο¬ 
φοριών χρηματοοικονομικών λογαριασμών δυ¬ 
νάμει της περίπτ. Γ' της παρ. 7 του άρθρου 9 του 
ν. 4170/2013 και της παρ. 5 του άρθρου πέμπτου 
του ν. 4428/2016.», όπως τροποποιήθηκε με την 
αριθ. ΠΟΛ 1140/14.09.2017 (Β' 3254) απόφαση 
Διοικητή ΑΑΔΕ και ισχύει. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α) Του άρθρου 5, παρ. 1, 2, 5 και 8 του ν. 4170/2013 
(ΑΊ63) «Ενσωμάτωση της Οδηγίας 2011/16/ΕΕ, ρύθμι¬ 
ση θεμάτων της ΕΛ.Τ.Ε., αναμόρφωση Οργανισμού του 
Ν.Σ.Κ. και άλλες διατάξεις» και ιδίως για την έκδοση από¬ 
φασης του Διοικητή της Ανεξάρτητης Αρχής Δημοσίων 
Εσόδων (ΑΑΔΕ) για τον ορισμό τμήματος ή τμημάτων δι¬ 
ασύνδεσης, σε συνδυασμό με τη διάταξη του άρθρου 4, 
παρ. 1 και του άρθρου 9, παρ.1 περίπτ. Β' του ίδιου νόμου 

καιτου Κεφαλαίου Η' μετά Παραρτήματα I και II, όπωςο 
νόμος αυτόςτροποποιήθηκε, συμπληρώθηκε και ισχύει. 

β) Του άρθρου δεύτερου, παρ. 1 του ν. 4428/2016 (Α' 
190) «Κύρωση της Πολυμερούς Συμφωνίας Αρμόδιων 
Αρχών για την Αυτόματη Ανταλλαγή Πληροφοριών Χρη¬ 
ματοοικονομικών Λογαριασμών και διατάξεις εφαρμο¬ 
γής», σε συνδυασμό με τη διάταξη του άρθρου δεύτε¬ 
ρου, παρ. 2 και 3 υποπαρ. Α' και του άρθρου τρίτου με 
τα Παραρτήματα I και II του ίδιου νόμου, όπως ο νόμος 
αυτός ισχύει. 

γ) Του άρθρου 9, παρ. 7, περίπτ. Γ' του ν. 4170/2013 
«Ενσωμάτωση της Οδηγίας 2011/16/ΕΕ, ρύθμιση θεμά¬ 
των της ΕΛ.Τ.Ε., αναμόρφωση Οργανισμού του Ν.Σ.Κ. και 
άλλες διατάξεις» και ιδίως για την έκδοση απόφασης του 
Διοικητή της ΑΑΔΕ, για τον καθορισμό του χρόνου και 
του τρόπου υποβολής των στοιχείων από τα Δηλούντα 
Χρηματοπιστωτικά Ιδρύματα, καθώς και λοιπών θεμά¬ 
των σχετικά με την αυτόματη ανταλλαγή πληροφοριών 
χρηματοοικονομικών λογαριασμών, σε συνδυασμό μετη 
διάταξη του άρθρου 9, παρ.1 περίπτ. Β' του ίδιου νόμου, 
όπως ο νόμος αυτός τροποποιήθηκε, συμπληρώθηκε 
και ισχύει. 

δ) Του άρθρου πέμπτου, παρ. 5 του ν. 4428/2016 «Κύ¬ 
ρωση της Πολυμερούς Συμφωνίας Αρμόδιων Αρχών για 
την Αυτόματη Ανταλλαγή Πληροφοριών Χρηματοοικο¬ 
νομικών Λογαριασμών και διατάξεις εφαρμογής» και 
ιδίως για την έκδοση απόφασης του Διοικητή της ΑΑΔΕ 
για την εξειδίκευση και συμπλήρωση των διαδικασιών 
και υποχρεώσεων που αφορούν την υποβολή στοιχεί¬ 
ων και την τήρηση κανόνων δέουσας επιμέλειας από τα 
Δηλούντα Χρηματοπιστωτικά Ιδρύματα και κάθε άλλου 
συναφούς θέματος σχετικά με την αυτόματη ανταλλαγή 
πληροφοριών, σε συνδυασμό με τις διατάξεις του άρ¬ 
θρου τρίτου, παρ. 1 και 2, Παράρτημα I, Τμήμα III, Ενό¬ 
τητα Β' παρ. 5 και Ενότητα Γ' παρ. 5 περίπτ. Γ'. 

ε) Του άρθρου τέταρτου, παρ. 2 του ν. 4515/2018 (Α' 
18) «Κύρωση του Τροποποιητικού Πρωτοκόλλου της 
Συμφωνίας μεταξύ της Ευρωπαϊκής Κοινότητας και της 
Δημοκρατίας του Αγίου Μαρίνου που προβλέπει μέτρα 
ισοδύναμα με τα θεσπιζόμενα στην Οδηγία 2003/48/ 
ΕΚ του Συμβουλίου για τη φορολόγηση των υπό μορφή 
τόκων εισοδημάτων από αποταμιεύσεις και των κοινών 
δηλώσεων των συμβαλλόμενων μερών και διατάξεις 
εφαρμογής», και ιδίως για την έκδοση απόφασης του 
Διοικητή της ΑΑΔΕ για την εξειδίκευση των διαδικασιών 
και υποχρεώσεων που αφορούν την υποβολή των στοι¬ 
χείων από τα Δηλούντα Χρηματοπιστωτικά Ιδρύματα και 
κάθε άλλου συναφούς θέματος σχετικά με την αυτόματη 
ανταλλαγή πληροφοριών, σε συνδυασμό μετις διατάξεις 
του άρθρου δεύτερου παρ. 1 περίπτ. Α' και παρ. 3 περίπτ. 
Α' του ίδιου νόμου. 

στ) Του άρθρου τέταρτου, παρ. 2 του ν. 4516/2018 
(Α' 19) «Κύρωση του Τροποποιητικού Πρωτοκόλλου 
της Συμφωνίας μεταξύ της Ευρωπαϊκής Κοινότητας και 
του Πριγκιπάτου του Λιχτενστάιν που προβλέπει μέτρα 
ισοδύναμα με τα θεσπιζόμενα στην Οδηγία 2003/48/ 
ΕΚ του Συμβουλίου για τη φορολόγηση των υπό μορφή 
τόκων εισοδημάτων από αποταμιεύσεις και των κοινών 
δηλώσεων των συμβαλλόμενων μερών και διατάξεις 


εφαρμογής», και ιδίως για την έκδοση απόφασης του 
Διοικητή της ΑΑΔΕ για την εξειδίκευση των διαδικασιών 
και υποχρεώσεων που αφορούν την υποβολή των στοι¬ 
χείων από τα Δηλούντα Χρηματοπιστωτικά Ιδρύματα και 
κάθε άλλου συναφούς θέματος σχετικά με την αυτόματη 
ανταλλαγή πληροφοριών, σε συνδυασμό μετις διατάξεις 
του άρθρου δεύτερου παρ. 1 περίπτ. Α' και παρ. 3 περίπτ. 
Α' του ίδιου νόμου. 

ζ) Του Τροποποιητικού Πρωτοκόλλου (ΕΕ Ε 333 της 
19.12.2015) της Συμφωνίας μεταξύ της Ευρωπαϊκής Κοι¬ 
νότητας και της Ελβετικής Συνομοσπονδίας που προβλέ¬ 
πει μέτρα ισοδύναμα με τα θεσπιζόμενα στην οδηγία 
2003/48/ΕΚ του Συμβουλίου για τη φορολόγηση των 
υπό μορφή τόκων εισοδημάτων από αποταμιεύσεις (ΕΕ 
1385 της 29.12.2004), που κυρώθηκε μετις διατάξειςτου 
ν. 3363/2005 (Α' 159) και ιδίως τα άρθρα 1,2 και 3 της 
Συμφωνίας, όπως αυτά αντικαθίστανται με την παρ. 2 
του άρθρου 1 του Τροποποιητικού Πρωτοκόλλου, 
αναφορικά με την αυτόματη ανταλλαγή πληροφοριών 
σχετικά με Δηλωτέους Λογαριασμούς μεταξύ των Αρ¬ 
μόδιων Αρχών των κρατών μελών και της Ελβετίας, σε 
συνδυασμό με τη διάταξη του άρθρου 15, παρ. 4 του ν. 
4174/2013 (Α' 170). 

η) Του Τροποποιητικού Πρωτοκόλλου (ΕΕ I 268 της 
01.10.2016) της Συμφωνίας μεταξύ της Ευρωπαϊκής 
Κοινότητας και του Πριγκιπάτου της Ανδόρας που προ¬ 
βλέπει μέτρα ισοδύναμα με τα θεσπιζόμενα στην οδηγία 
2003/48/ΕΚ του Συμβουλίου για τη φορολόγηση των 
υπό μορφή τόκων εισοδημάτων από αποταμιεύσεις (ΕΕ 
1359 της 04.12.2004), που κυρώθηκε μετις διατάξειςτου 
ν. 3361 /2005 (Α' 157) και ιδίως τα άρθρα 1,2 και 3 της 
Συμφωνίας, όπως αυτά αντικαθίστανται με την παρ. 
2 του άρθρου 1 του Τροποποιητικού Πρωτοκόλλου, 
αναφορικά με την αυτόματη ανταλλαγή πληροφοριών 
σχετικά με Δηλωτέους Λογαριασμούς μεταξύ των Αρ¬ 
μόδιων Αρχών των κρατών μελών και της Ανδόρας, σε 
συνδυασμό με τη διάταξη του άρθρου 15, παρ. 4 του 
ν. 4174/2013. 

θ) Του Τροποποιητικού Πρωτοκόλλου (ΕΕ ί 225 της 
19.08.2016) της Συμφωνίας μεταξύ της Ευρωπαϊκής Κοι¬ 
νότητας και του Πριγκιπάτου του Μονακό που προβλέ¬ 
πει μέτρα ισοδύναμα με τα θεσπιζόμενα στην οδηγία 
2003/48/ΕΚ του Συμβουλίου για τη φορολόγηση των 
υπό μορφή τόκων εισοδημάτων από αποταμιεύσεις (ΕΕ 
Ε 19της 21.01.2005), που κυρώθηκε μετις διατάξειςτου 
ν. 3364/2005 (Α' 160) και ιδίως τα άρθρα 1,2 και 3 της 
Συμφωνίας, όπως αυτά αντικαθίστανται με την παρ. 2 
του άρθρου 1 του Τροποποιητικού Πρωτοκόλλου, 
αναφορικά με την αυτόματη ανταλλαγή πληροφοριών 
σχετικά με Δηλωτέους Λογαριασμούς μεταξύ των Αρ¬ 
μόδιων Αρχών των κρατών μελών και του Μονακό, σε 
συνδυασμό με τη διάταξη του άρθρου 15, παρ. 4 του 
ν. 4174/2013. 

ι) Της Συμφωνίας μεταξύ της Ευρωπαϊκής Ένωσης 
και της Γαλλικής Δημοκρατίας για την εφαρμογή, όσον 
αφορά την κοινότητα του Αγίου Βαρθολομαίου, της νο¬ 
μοθεσίας της Ένωσης σχετικά με τη φορολόγηση των 
αποταμιεύσεων και τη διοικητική συνεργασία στον το¬ 
μέα της φορολογίας (ΕΕ Ε 330 της 15.11.2014). 




Τεύχος Β' 1986/01.06.2018 

ια) Του άρθρου 54 Γ του ν. 4174/2013, αναφορικά με 
τα πρόστιμα για παραβάσεις υποχρεώσεων για την αυ¬ 
τόματη ανταλλαγή πληροφοριών χρηματοοικονομικών 
λογαριασμών σε συνδυασμό με τις διατάξεις του άρθρου 
29 του ίδιου Κώδικα. 

ιβ) Του Κεφαλαίου Α' «Σύσταση Ανεξάρτητης Αρ¬ 
χής Δημοσίων Εσόδων» του Μέρους Πρώτου του ν. 
4389/2016 (Α' 94) «Επείγουσες διατάξεις για την εφαρ¬ 
μογή της συμφωνίας δημοσιονομικών στόχων και διαρ¬ 
θρωτικών μεταρρυθμίσεων και άλλες διατάξεις» και ειδι¬ 
κότερα των άρθρων 1,2,13,14,17 και 41, όπως ισχύουν. 

2. Την αριθ. ΠΟΑ 1130/04.08.2017 (Β' 3087) απόφα¬ 
ση του Διοικητή ΑΑΔΕ "Καθορισμός της αρμόδιας κατ’ 
ανάθεση αρχήςτης Ανεξάρτητης ΑρχήςΔημοσίων Εσό¬ 
δων δυνάμει της παρ. 5 του άρθρου 5 του ν. 4170/2013 
(Α' 163) και της παρ. 1 του άρθρου δεύτερου του 
ν. 4428/2016 (Α' 190), και εξειδίκευση των υποχρεώσεων 
των Δηλούντων Ελληνικών Χρηματοπιστωτικών Ιδρυ¬ 
μάτων ως προς το χρόνο και τον τρόπο υποβολής των 
στοιχείων και λοιπών θεμάτων σχετικά με την αυτόματη 
ανταλλαγή πληροφοριών χρηματοοικονομικών λογα¬ 
ριασμών δυνάμει της περίπτ. Γ' της παρ. 7 του άρθρου 
9 του ν. 4170/2013 και της παρ. 5 του άρθρου πέμπτου 
του ν. 4428/2016.», όπως τροποποιήθηκε με την αριθ. 
ΠΟΑ 1140/14.09.2017 (Β' 3254) και ισχύει. 

3. Τον Εκτελεστικό Κανονισμό (ΕΕ) 2015/2378 της 
Επιτροπής της 15ης Δεκεμβρίου 2015 για τη θέσπιση 
λεπτομερών κανόνων εφαρμογής ορισμένων διατάξεων 
της οδηγίας 2011/16/ΕΕ του Συμβουλίου σχετικά με τη 
διοικητική συνεργασία στον τομέα της φορολογίας και 
την κατάργηση του εκτελεστικού κανονισμού (ΕΕ) αριθ. 
1156/2012 (ΕΕ I 332 της 18.12.2015), όπως τροποποιή¬ 
θηκε με τον Εκτελεστικό Κανονισμό (ΕΕ) 2016/1963 της 
Επιτροπής της 9ης Νοεμβρίου (ΕΕ 1303 της 10.11.2016) 
και τον Εκτελεστικό Κανονισμό (ΕΕ) 2018/99 της Επιτρο¬ 
πής της 22ας Ιανουάριου 2018 (ΕΕ 117 της 23.01.2018), 
και ιδίως τη διάταξη του άρθρου 2, παρ. 2 σχετικά με τον 
ηλεκτρονικό μορφότυπο που πρόκειται να χρησιμοποιη¬ 
θεί για την υποχρεωτική αυτόματη ανταλλαγή πληροφο¬ 
ριών μεταξύ των Αρμόδιων Αρχών των κρατών μελών. 

4. Την αριθ. Δ. ΟΡΓ. Α 1036960 ΕΞ 2017/10.03.2017 (Β' 
968) απόφαση του Διοικητή της ΑΑΔΕ «Οργανισμός της 
Ανεξάρτητης ΑρχήςΔημοσίων Εσόδων (Α.Α.Δ.Ε.)». 

5. Την αριθ. Δ6Α 1015213 ΕΞ 2013/28.1.2013 (Β' 130 
και Β' 372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών» και την αριθμ. 
Δ6Α 1145867 ΕΞ2013/25.9.2013 (Β' 2417) απόφαση του 
Υπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών», όπως τροπο¬ 
ποιήθηκαν, συμπληρώθηκαν και ισχύουν, σε συνδυασμό 
με τις διατάξεις της υποπαραγράφου Α' της παρ. 3 του 
άρθρου 41 του ν. 4389/2016. 

6. Την αριθ. 1 της 20.01.2016 πράξη του Υπουργικού 
Συμβουλίου «Επιλογή και διορισμός Γενικού Γραμμα¬ 
τέα της Γενικής Γραμματείας Δημοσίων Εσόδων του 
Υπουργείου Οικονομικών» (Υ.Ο.Δ.Δ. 18), σε συνδυασμό 


με τις διατάξεις του πρώτου εδαφίου της παρ. 10 του 
άρθρου 41 του ν. 4389/2016 και την αριθ. 39/330.11.2017 
(Υ.Ο.Δ.Δ. 689) απόφαση του Συμβουλίου Διοίκησης της 
ΑΑΔΕ «Ανανέωση της θητείας του Διοικητή της Ανεξάρ¬ 
τητης Αρχής Δημοσίων Εσόδων». 

7. Την εισήγηση της Δ/νσης ΔΟΣ της ΑΑΔΕ ως αρμό¬ 
διας αρχής κατά το άρθρο 5 παρ. 1 τουν. 4170/2013, σε 
συνδυασμό με τις διατάξεις του άρθρου δεύτερου, παρ. 1 
του ν. 4428/2016, του ν. 4515/2018 και του ν. 4516/2018. 

8. Την ανάγκη τροποποίησης της αναφερόμενης στο 
σημείο 2 της παρούσας απόφασης Διοικητή ΑΑΔΕ, για 
τη ρύθμιση όλων των σχετικών θεμάτων, προκειμένου 
να εφαρμοστεί ομαλά και απρόσκοπτα το το Κοινό Πρό¬ 
τυπο Αναφοράς (ΚΠ Α) για την αυτόματη ανταλλαγή πλη¬ 
ροφοριών χρηματοοικονομικών λογαριασμών μεταξύ 
των Αρμόδιων Αρχών της Ελλάδας και των Αρμόδιων 
Αρχών των αλλοδαπών δικαιοδοσιών. 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπο¬ 
λογισμού της ΑΑΔΕ, αποφασίζουμε: 

Τροποποιούμε την αριθ. ΠΟΑ 1130/04.08.2017 
(Β' 3087) απόφαση του Διοικητή ΑΑΔΕ, όπως τροποποι¬ 
ήθηκε με την αριθ. ΠΟΑ 1140/14.09.2017 (Β' 3254) και 
ισχύει, ως ακολούθως: 

1.0 τίτλος της απόφασης αντικαθίσταται ως εξής: 

«Καθορισμός των αρμόδιων υπηρεσιών της ΑΑΔΕ και 
εξειδίκευση των υποχρεώσεων των Δηλούντων Ελληνι¬ 
κών Χρηματοπιστωτικών Ιδρυμάτων, ως προς τον χρόνο 
και τον τρόπο υποβολής των στοιχείων σχετικά με την 
εφαρμογή του Κοινού Προτύπου Αναφοράς (ΚΠΑ) για 
την αυτόματη ανταλλαγή πληροφοριών χρηματοοικο¬ 
νομικών λογαριασμών» 

2. Το άρθρο 1 της απόφασης αντικαθίσταται από τα 
άρθρα 1 και 1 Α, ως εξής: 

«Άρθρο 1 

Πεδίο εφαρμογής και υποχρέωση υποβολής 
στοιχείων στην αρμόδια αρχή 

1. Όπου στις διατάξεις της παρούσας απόφασης γί¬ 
νεται αναφορά στο Κοινό Πρότυπο Αναφοράς (ΚΠΑ) 
νοείται το Κοινό Πρότυπο Αναφοράς (ΚΠΑ) των Παραρ¬ 
τημάτων I και II του Κεφαλαίου Η' του ν. 4170/2013, των 
Παραρτημάτων I και II του άρθρου τρίτου παρ. 1 και 2 
του ν. 4428/2016, των Παραρτημάτων I και II του άρθρου 
1 παρ. 3τωνΤροποποιητικών Πρωτοκόλλων που έχουν 
κυρωθεί με το άρθρο πρώτο του ν. 4515/2018 και του 
ν. 4516/2018, των Παραρτημάτων I και II του άρθρου 1 
παρ. 3 τωνΤροποποιητικών Πρωτοκόλλων που έχουν 
συναφθεί και ισχύουν μεταξύ αφενός της Ευρωπαϊκής 
Ένωσης και αφετέρου της Ελβετικής Συνομοσπονδίας, 
του Πριγκιπάτου της Ανδόρας και του Πριγκιπάτου του 
Μονακό, αντίστοιχα. 

2. Όπου στις διατάξεις της παρούσας απόφασης γί¬ 
νεται αναφορά στην Αρμόδια Αρχή νοείται η αρμόδια 
αρχή του άρθρου 5 του ν. 4170/2013, του άρθρου δεύ¬ 
τερου παρ. 1 του ν. 4428/2016, τουν. 4515/2018 και του 
ν. 4516/2018, σε συνδυασμό με τις διατάξεις της παρ. 2 
και 8 ή παρ. 5 και 8 του άρθρου 5 του ν. 4170/2013, κατά 
περίπτωση, καθώς και η δυνάμει του άρθρου 15 παρ. 4 

του ν. 4174/2013 αρμόδια αρχή για την εφαρμογή των 
Τροποποιητικών Πρωτοκόλλων μεταξύ αφενός της 
Ευρωπαϊκής Ένωσης και αφετέρου της Ελβετικής Συ¬ 
νομοσπονδίας, του Πριγκιπάτου της Ανδόρας και του 
Πριγκιπάτου του Μονακό, αντίστοιχα. 

3. Όπου στις διατάξεις της παρούσας απόφασης γί¬ 
νεται αναφορά στην υποχρέωση υποβολής στοιχείων 
απόταΔηλούντα Ελληνικά Χρηματοπιστωτικά Ιδρύματα 
νοείται η υποχρέωση υποβολής ως προς: 

(ί) τις πληροφορίες που ορίζονται στο άρθρο 9, παρ. 1 
περίπτ. Β' του ν. 4170/2013, στο άρθρο δεύτερο, παρ. 3 
περίπτ. Α' του ν. 4428/2016, του ν. 4515/2018 και του ν. 
4516/2018 και στην παράγραφο 4 του παρόντος άρθρου, 

(ϋ) τους μη τεκμηριωμένους λογαριασμούς κατά το 
Παράρτημα I,Τμήμα III, Ενότητα Β' παρ. 5 και Ενότητα Γ' 
παρ. 5 περίπτ. Γ' του Κοινού Προτύπου Αναφοράς (ΚΠΑ) 
σύμφωνα με το οριζόμενο πεδίο εφαρμογής της παρ. 1 
του παρόντος άρθρου. 

4. ΤαΔηλούντα Ελληνικά Χρηματοπιστωτικά Ιδρύματα 
που προσδιορίζονται βάσει των ορισμών των περίπτ. 
ε' και ζ' της παρ. 1 του άρθρου 1 και της Ενότητας Α' 
τουΤμήματοςνίΙΙ του Παραρτήματος I των Συμφωνιών, 
όπως τροποποιούνται με τις παρ. 2 και 3 του άρθρου 
1 των Τροποποιητικών Πρωτοκόλλων μεταξύ αφενός 
της Ευρωπαϊκής Ένωσης και αφετέρου της Ελβετικής 
Συνομοσπονδίας, του Πριγκιπάτου της Ανδόρας και 
του Πριγκιπάτου του Μονακό, αντίστοιχα, υποχρεού- 
νται να υποβάλουν ηλεκτρονικά στην αρμόδια αρχή κατ' 
ανάθεση της παρ. 2 του άρθρου ΙΑ της παρούσας, τις 
πληροφορίες που αφορούν κάθε Δηλωτέο Λογαριασμό 
Ελβετίας, Ανδόρας και Μονακό, αντίστοιχα, δυνάμει της 
περίπτ. Γ της παρ. 1 του άρθρου 1 και της παρ. 2 του 
άρθρου 2 των Συμφωνιών, όπως τροποποιούνται με την 
παρ. 2 του άρθρου 1 των Τροποποιητικών Πρωτοκόλ¬ 
λων, σύμφωνα με τις υποχρεώσεις υποβολής στοιχείων 
και δέουσας επιμέλειας, καθώς και να διασφαλίζουν την 
αποτελεσματική και σύμφωνη εφαρμογή αυτών με βάση 
τα οριζόμενα στα Παραρτήματα I και II των Συμφωνιών, 
όπως τροποποιούνται με την παρ. 3 του άρθρου 1 των 
Τροποποιητικών Πρωτοκόλλων και των οριζομένων 
στην παρούσα απόφαση. 

Άρθρο ΙΑ 

Αρμόδιες υπηρεσίες της ΑΑΔΕ για την 
εφαρμογή του πλαισίου της αυτόματης 
ανταλλαγής πληροφοριών χρηματοοικονομικών 
λογαριασμών 

1. Δυνάμει των διατάξεων που μνημονεύονται στην 
παρ. 2 του άρθρου 1 τηςπαρούσας,τοΤμήμα Γ'Διεθνούς 
Διοικητικής Συνεργασίας της Δ/νσης Διεθνών Οικονο¬ 
μικών Σχέσεων της ΑΑΔΕ, αναφορικά με τα θέματα που 
εμπίπτουν στις αρμοδιότητές του, ενεργεί ως αρμόδια 
αρχή κατ' ανάθεση για την παρακολούθηση της εφαρμο¬ 
γής του Κοινού Προτύπου Αναφοράς (ΚΠΑ) για την αυ¬ 
τόματη ανταλλαγή πληροφοριών χρηματοοικονομικών 
λογαριασμών σύμφωνα με το οριζόμενο πεδίο εφαρμο¬ 
γής της παρ. 1 του ίδιου άρθρου, με την επιφύλαξη των 
ειδικότερα οριζόμενων στις επόμενες παραγράφους. 
Ειδικά για την εφαρμογή τωνΤμημάτων 4 και 5 της Πολυ¬ 


μερούς Συμφωνίας Αρμόδιων Αρχών (ΠΣΑΑ) που κυρώ¬ 
θηκε με το άρθρο πρώτο του ν. 4428/2016, των άρθρων 
4 και 6 παρ. 6 των Συμφωνιών, όπως τροποποιούνται με 
τα Τροποποιητικά Πρωτόκολλα που κυρώνονται με το 
άρθρο πρώτο του ν. 4515/2018 και του ν. 4516/2018, 
καθώς και των άρθρων 4 και 6 παρ. 6 των Συμφωνιών, 
όπως τροποποιούνται με τα Τροποποιητικά Πρωτόκολλα 
μεταξύ αφενός της Ευρωπαϊκής Ένωσης και αφετέρου 
της Ελβετικής Συνομοσπονδίας, του Πριγκιπάτου της 
Ανδόρας και του Πριγκιπάτου του Μονακό, αντίστοιχα, 
η ως άνω υπηρεσία ενεργεί μόνο ως λαμβάνουσα και 
αποστέλλουσα αρχή για τις προβλεπόμενες σε αυτά 
γνωστοποιήσεις σχετικά με: 

(ί) την υποβολή λανθασμένων ή ελλιπών πληροφο¬ 
ριών, 

(ν) τη μη συμμόρφωση από ένα Δηλούν Χρηματοπι¬ 
στωτικό Ιδρυμα προς τις εφαρμοστέες απαιτήσεις υπο¬ 
βολής στοιχείων και τις διαδικασίες δέουσας επιμέλειας 
σύμφωνα με το Κοινό Πρότυπο Αναφοράς (ΚΠΑ), και 

(ϊϋ) οποιαδήποτε παραβίαση της εμπιστευτικότητας ή 
μη τήρηση των διασφαλίσεων και οποιαδήποτε συνεπα- 
κόλουθη επιβολή κυρώσεων και διορθωτικών μέτρων. 

2. Δυνάμει των διατάξεων που μνημονεύονται στην 
παρ. 2 του άρθρου 1 της παρούσας, ως «Τμήμα Δια¬ 
σύνδεσης» ορίζεται το Τμήμα ΣΤ' Αυτόματης Ανταλ¬ 
λαγής Πληροφοριών και Υποδοχής Στοιχείων της 
Δ/νσης Ηλεκτρονικής Διακυβέρνησης της Γενικής 
Δ/νσης Ηλεκτρονικής Διακυβέρνησης και Ανθρώπινου 
Δυναμικού της ΑΑΔΕ, αναφορικά με τα θέματα που 
εμπίπτουν στις αρμοδιότητές του, το οποίο ενεργεί ως 
αρμόδια αρχή κατ' ανάθεση για την υποδοχή και την 
αποστολή πληροφοριών στο πλαίσιο της εφαρμογής 
του Κοινού Προτύπου Αναφοράς (ΚΠΑ) για την αυτόματη 
ανταλλαγή πληροφοριών χρηματοοικονομικών λογα¬ 
ριασμών. Ειδικά για την εφαρμογή τωνΤμημάτων 4 και 5 
παρ. 2 της ΠΣΑΑ που κυρώθηκε με το άρθρο πρώτο του 
ν. 4428/2016, των άρθρων 4 και 6 παρ. 6 των Συμφωνιών, 
όπως τροποποιούνται με τα Τροποποιητικά Πρωτόκολλα 
που κυρώνονται με το άρθρο πρώτο του ν. 4515/2018 και 
του ν. 4516/2018, καθώς και των άρθρων 4 και 6 παρ. 6 
των Συμφωνιών, όπως τροποποιούνται με την παρ. 2 του 
άρθρου 1 των Τροποποιητικών Πρωτοκόλλων μεταξύ 
αφενός της Ευρωπαϊκής Ένωσης και αφετέρου της Ελ¬ 
βετικής Συνομοσπονδίας, του Πριγκιπάτου της Ανδόρας 
και του Πριγκιπάτου του Μονακό, αντίστοιχα, η ως άνω 
υπηρεσία: 

α) ενεργεί ως λαμβάνουσα ή αποστέλλουσα αρχή για 
τις γνωστοποιήσεις/ενημερώσεις/εκ νέου διαβιβάσεις 
των πληροφοριών στην περίπτωση διαχειριστικών ή 
άλλων μικρών σφαλμάτων, και 

β) διαχειρίζεται ή/και επιλύει τα διαχειριστικά ή άλλα 
μικρά σφάλματα σχετικά με τις αποστελλόμενες ανα¬ 
φορές. 

3. Δυνάμει των διατάξεων που μνημονεύονται στην 
παρ. 2 του άρθρου 1 της παρούσας, ως «Τμήμα Διασύν¬ 
δεσης» ορίζεται η Δ/νση Ελέγχων της Γενικής Διεύθυνσης 
Φορολογικής Διοίκησης της ΑΑΔΕ, για την παρακολού¬ 
θηση της διενέργειας των ελέγχων τήρησης των κανό¬ 
νων υποβολής στοιχείων και δέουσας επιμέλειας από τα 

Δηλούντα Ελληνικά Χρηματοπιστωτικά Ιδρύματα και των 
αποτελεσμάτων αυτών, ενημερώνοντας αμελλητί την 
υπηρεσία της παρ. 1 του παρόντος άρθρου.» 

3. Η παράγραφος 1 του άρθρου 2 της απόφασης αντι¬ 
καθίσταται ως εξής: 

α. Η παράγραφος 1 του άρθρου 2 αναριθμείται ως 
περίπτ. Α' της παραγράφου 1 του ίδιου άρθρου και το 
πρώτο εδάφιο αυτής αντικαθίσταται ως εξής: 

«1. α.Τα Δηλούντα Ελληνικά Χρηματοπιστωτικά Ιδρύ¬ 
ματα υποχρεούνται να υποβάλουν ηλεκτρονικά στην 
αρμόδια αρχή κατ' ανάθεση της παρ. 2 του άρθρου ΙΑ 
της παρούσας, το αργότερο μέχρι 31 Μαίου εκάστου 
έτους τις πληροφορίες που ορίζονται στην παρ. 3 του 
άρθρου 1 της παρούσας. 

Ειδικά κατά την πρώτη υποβολή πληροφοριών δυνά¬ 
μει των διατάξεων του ν. 4515/2018 και του ν. 4516/2018, 
τα Δηλούντα Ελληνικά Χρηματοπιστωτικά Ιδρύματα 
υποβάλλουν πληροφορίες αναφορικά με τα έτη 2016 
και 2017.» 

β. Στο τέλος της παραγράφου 1 του άρθρου 2, όπως 
τροποποιείται με την περίπτ. Α' της παρούσας παραγρά¬ 
φου, προστίθεται περίπτ. Β' ως εξής: 

«β. Στην περίπτωση μη ύπαρξης Δηλωτέων Λογαρια¬ 
σμών προς Δηλωτέες Δικαιοδοσίες σύμφωνα με το ορι¬ 
ζόμενο πεδίο εφαρμογής της παρ. 1 του άρθρου 1 της 
παρούσας, τα Δηλούντα Ελληνικά Χρηματοπιστωτικά 
Ιδρύματα υποβάλλουν ηλεκτρονικά στην αρμόδια αρχή 
κατ’ ανάθεση της παρ. 2 του άρθρου 1Α της παρούσας, 
το αργότερο μέχρι 31 Μάίου εκάστου έτους, μηδενική 
αναφορά (πίΙ ΓθροΠΊηςι), σύμφωνα με τις τεχνικές οδηγί¬ 
ες που αναρτώνται στην ιστοσελίδα της ΑΑΔΕ.». 

4. Η παράγραφος 3 του άρθρου 2 αντικαθίσταται ως 
εξής: 

«3.Τα Δηλούντα Ελληνικά Χρηματοπιστωτικά Ιδρύμα¬ 
τα υποχρεούνται να εγγραφούν στο Σύστημα Αμοιβαίας 
Υποβολής Στοιχείων (ΣΑΥΣ) του Κοινού Προτύπου Ανα¬ 
φοράς (ΚΠΑ) της ΑΑΔΕ, που χρησιμοποιείται για τους 
σκοπούς της αυτόματης ανταλλαγής πληροφοριών χρη¬ 
ματοοικονομικών λογαριασμών κατά το οριζόμενο πε¬ 
δίο εφαρμογής της παρ. 1 του άρθρου 1 της παρούσας, 
σύμφωνα με τις τεχνικές οδηγίες που αναρτώνται στην 
ιστοσελίδα της ΑΑΔΕ.» 

5. Στο τέλος του άρθρου 2 προστίθεται νέα παράγρα¬ 
φος 4 που έχει ως εξής: 


«4. Για το έτος 2018, η προθεσμία υποβολής πληρο¬ 
φοριών από τα Δηλούντα Ελληνικά Χρηματοπιστωτικά 
Ιδρύματα παρατείνεται μέχρι 15 Ιουνίου 2018.» 

6. Το άρθρο 3 της απόφασης αντικαθίσταται ως εξής: 

«Άρθρο 3 

Συντονισμός υπηρεσιών της ΑΑΔΕ για τη 
διαχείριση των εισερχόμενων πληροφοριών 
από τις Αρμόδιες Αρχές των αλλοδαπών 
δικαιοδοσιών 

1. Όταν οι υπηρεσίες των παρ. 1, 2 και 3 του άρθρου 
ΙΑ της παρούσας λαμβάνουν έγγραφα ή στοιχεία ή 
αιτήματα, εκτός του πεδίου των αρμοδιοτήτων τους, 
διαβιβάζουν αυτά αμελλητί στην αρμόδια υπηρεσία 
και ενημερώνουν την υπηρεσία της παρ. 1 του ίδιου 
άρθρου. 

2. Η υπηρεσία της παρ. 2 του άρθρου 1Α της παρούσας: 

(α) παρέχει πρόσβαση, σύμφωνα με το ισχύον πλαίσιο 

και τις πολιτικές ασφάλειας των πληροφοριών, στην υπη¬ 
ρεσία της παρ. 3 του ίδιου άρθρου στις πληροφορίες που 
αποστέλλονται από τις Αρμόδιες Αρχές των αλλοδαπών 
δικαιοδοσιών, 

(β) διαβιβάζει στην υπηρεσία της παρ. 3 του ίδιου άρ¬ 
θρου: 

(ί) τις πληροφορίες της περίπτ. (μ) της παρ. 3 του άρ¬ 
θρου 1 της παρούσας, 

(0) τις πληροφορίες της περίπτ. Β' της παρ. 1 του άρ¬ 
θρου 2 της παρούσας, και 

(ϊϋ) πληροφορίες σχετικά με τη μη συμμόρφωση των 
Δηλούντων Ελληνικών Χρηματοπιστωτικών Ιδρυμάτων 
στην περίπτωση διαχειριστικών ή άλλων μικρών σφαλ¬ 
μάτων. 

3. Οι υπηρεσίες των παρ. 1,2 και 3 του άρθρου ΙΑ της 
παρούσας, ανάλογα με τις αρμοδιότητες τους, συντονί¬ 
ζουν τις ενέργειες τους για την επίλυση όλων των θεμά¬ 
των που αφορούν την εφαρμογή του Κοινού Προτύπου 
Αναφοράς (ΚΠΑ) για την αυτόματη ανταλλαγή πληροφο¬ 
ριών χρηματοοικονομικών λογαριασμών, σύμφωνα με 
το οριζόμενο πεδίο εφαρμογής της παρ. 1 του άρθρου 
1 της παρούσας απόφασης.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1 . 9 η την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΐ 1 "· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























